Qed jingħad li jista' jkun li dawk involuti fil-qtil ta' Daphne huma persuni li jissemmew fil-kitbiet ta' Caruana Galizia. Ir-RAI qed jirrapporta li l-Pulizija Maltija, bl-għajununa tal-esperti forensiċi Olandiżi u Amerikani qed tifli l-kitbiet (fil-blog) ta' Daphne b'attenzjoni partikolari għax-xahar ta' Marzu li għadda fejn hi titkellem dwar theddid. Ir-RAI qed jgħid li " Issa l-mistoqsija loġika u li toħroġ kważi waħedha hi għaliex dawn il-kitbiet li jagħtu dettalji dwar dan it-theddid ma ġewx investigati mill-Pulizija Maltija meta fil-fatt inkitbu u kienu friski? In-nuqqas ta' azzjoni mill-Pulizija dakinnhar wasslet messaġġ li dan it-theddid ma kienux qed jikkunsidrawh bis-serjetà. Il-pulizija kienu jafu b'dawn il-kitbiet għax dawn jista' jaqrahom kulħadd. Allura mhux inkompetenza grassa li tibda investigazzjoni dwarhom issa iktar minn sitt xhur wara? Għaliex il-Pulizja Maltija meta iffaċċjata b'kitbiet li jitkellmu dwar it-theddid ma tawx każ tiegħu? Għalfejn kellu jkun dan il-qtil biex forsi jiċċaqalqu ftit? Possibli li l-Pulizija Maltija trid l-għajnuna tal-esperti forensiċi Olandiżi u Amerikani biex tifhem u tieħu azzjoni dwar dak miktub fuq il-blog ta' Daphne? Inkompetenza ikbar minn din ftit hemm possibilità li nisimgħu biha. Għalhekk ir-riżenji huma meħtieġa, u mhux biss tal-Kummissarju tal-Pulizija. Għal dak li qalet ir-RAI agħfas